שלמה ברלינר (רופא)

שלמה (אברהם) ברלינר (באנגלית: Shlomo Berliner) הוא מומחה ברפואה פנימית, פרופסור מן המניין לרפואה פנימית בפקולטה לרפואה של אוניברסיטת תל אביב מנהל מחלקה פנימית ה' בבית החולים איכילוב.

==ביוגרפיה==
ברלינר סיים את לימודי הרפואה באוניברסיטת תל אביב, בנוסף, הוסמך לתואר שלישי PhD בביולוגיה של התא מטעם אוניברסיטת תל אביב.

בין השנים 1978–1983 התמחה ברלינר ברפואה פנימית, במחלקה פנימית ד' בבית החולים בלינסון. בין השנים 1983 - 1987 כיהן כרופא בכיר בפנימית ד' בלינסון. בין השנים 1987 - 1989 יצא להשתלמות בקליניקת סקריפס בלה ג'ולה שבקליפורניה (Scripps Clinic, La Jolla, CA), בארצות הברית. בשובו, בין השנים 1989–1994 כיהן כרופא בכיר בפנימית ד' בבלינסון. בין השנים 1995–2007 ניהל את מחלקה פנימית ד' בבית החולים איכילוב ומשנת 2007 מנהל את מחלקה פנימית ה' (33 מיטות אשפוז).

ברלינר השתלם בקרישתיות יתר במספר מרכזים: המרכז הרפואי תל אביב, ובאוניברסיטת ברן שבשווייץ.

כן, השתלם ברלינר בפיזיולוגיה של קרישת הדם במכון סקריפס למחקר רפואי, סן דייגו, ארצות הברית.

בשנת 1992 התמנה ברלינר לפרופסור חבר בבית הספר לרפואה של אוניברסיטת תל אביב, ובשנת 2009 לפרופסור מן המניין.

ברלינר מרצה ב"אסכולות" - בית הספר ללימודים רב תחומים ולתרבות הדעת, (לימודי החוץ של האוניברסיטה הפתוחה.

ברלינר חבר להקמת חברת "קונסיליום" אשר הוקמה בשנת 2017 על ידי הפרופ' גבי ברבש. בנוסף, חברו לחברה הפרופ' יעקב נפרסטק והפרופ' ענת גרפר-גוילי.

ברלינר שירת במילואים כרופא צבאי.

ברלינר נשוי לליאורה.

==ממחקריו==
ברלינר חיבר למעלה מ-270 מאמרי מחקר.

ברלינר חוקר פעיל במרכז לדלקת ופרסם מאמרים על הקשר בין מחלות דלקתיות ופגיעה בכלי הדם. ברלינר עוסק בחקר המנגנונים הגורמים לחסימות בכלי הדם וכן בקשר שבין תהליכים דלקתיים תת-קליניים והופעת מחלות לב, כלי דם ומחלת הסרטן. לברלינר עניין מחקרי מיוחד באיתור תהליכים ביולוגיים סמויים אשר ניתנים לאיתור מוקדם לפני שהמטופל מודע לקיומם ובכך להקדים טיפול ולמנוע תחלואה קלינית.
* [https://www.ncbi.nlm.nih.gov/pubmed/?term=Berliner+S ממחקריו של פרופ' שלמה ברלינר באתר PubMed]

===מספריו===
* "ערכים ביוכימיים ברפואה פנימית" - אקדמון הוצאה לאור, 1990 (ביחד עם פרופ' יהודה שינפלד)

==סקירת כתבי עת רפואיים על ידי ברלינר==
* Heart - משנת 2004
* Thrombosis and Haemostasis - משנת 2005
* Therapeutic apheresis and dialysis - משנת 2004
* Blood Coagulation and Fibrynolysis - משנת 2002
* Stress Medicine - משנת 1993
* הרפואה - משנת 1990
* IMAJ (Israel Medical Association Journal) - משנת 2000
* Reviewer for the United States -Israel Binational Science Foundation - משנת 2006

==פרסים==
* בשנת 1996 - מצוינות בהוראה, הפקולטה לרפואה ע"ש סאקלר, אוניברסיטת תל אביב
* בשנת 2002 - פרס מנכ"ל משרד הבריאות

==חברות באיגודים מקצועיים==
* האיגוד הישראלי לרפואה פנימית
* האיגוד הישראלי לקרישת דם
* החברה הישראלית לחקר מניעה וטיפול בטרשת עורקים
* האיגוד הבינלאומי לתרומבוזיס והמוסטזיס

==לקריאה נוספת==
* [http://www.tasmc.org.il/Personnel/Pages/berliner-shlomo.aspx בית החולים איכילוב, פנימית ה', פרופ' שלמה ברלינר]
* [http://www.isim.org.il/conferences/סיקור-הכנס-החד-יומי-30-3-2016/מחקרי-ה-real-life-חשיבותם-ותרומתם-בנושא-ה-noacs/ האיגוד הישראלי לרפואה פנימית - פרופ' שלמה ברלינר בהרצאה על "מחקרי ה-Real Life – חשיבותם ותרומתם בנושא ה-NOACS" ]
* 
* [http://www.bhol.co.il/forums/topic.asp?topic_id=1641020&forum_id=15486 "בחדרי חרדים" - רשימת הרופאים הטובים בארץ - ראו פנימית ]

==קישורים חיצוניים==
* [https://www.youtube.com/watch?v=SaBROF2KHUM בדיקה לפני מחלה - פרופ' ברלינר מסביר] (4:16 דקות), יו-טיוב

==הערות שוליים==

קטגוריה:רופאים פנימיים ישראלים
קטגוריה:סגל אוניברסיטת תל אביב: רפואה
קטגוריה:סגל מרכז רפואי רבין
קטגוריה:סגל המרכז הרפואי תל אביב ע"ש סוראסקי
קטגוריה:בעלי תואר דוקטור לרפואה מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:ישראלים שנולדו במאה ה-20